Itinuro ng playbook kung paano gamitin ang mob boss energy mo,
palaguin ang pera mo,
at alisin lahat ng banta sa pamumuno mo.
Klasiko ito,
pero di lahat ng mob boss ay sumusunod dito.
Ipapakilala ko ang isang tao na akala niya ay mas may alam siya.magaling siya.
Ang pangalan niya? John Gotti.
Di sinunod ni John Gotti ang playbook.
Di ka nagsasalita. Di ka nagyayabang.
Sa loob ng anim na magulong taon ng pamumuno niya sa Gambino family,
Hindi sinunod ni Gotti ang playbook
kaya, ilang beses siyang nahuli at pinagtaksilan
na sumira sa kanya at sa organisasyon niya.
Winasak ni John Gotti ang Mafia.
Di ka magtatagal kung tutularan mo si John. Hindi talaga.
Handa ka na bang malaman ang mga di dapat gawin?
Narito ang Dapper Don.
HUWAG LILIHIS SA STRATEGY
Noong nasa tuktok siya, si John Gotti ang pinakakilalang mob boss sa mundo.
Wala ka nang makikitang tulad ko kahit umabot ka ng 5,000.
Pero sa paglihis niya sa turo ng playbook,
nawala di lang ang pagkakataong maging dakila kundi maging respeto sa kanya,
at namatay siya sa kulungan.
Maraming tumitingala kay John Gotti,
mula sa pananamit at pagkilos niya sahil di sila mula sa mob.
Ang totoo, iyong mga 'yon ang pinakamalalang pwede mong gawin.
Bago natin pag-usapan ang mga maling desisyon ni Gotti,
kilalanin muna natin siya dahil nakarating siya sa tuktok.
Ganito ang ginawa niya.
NAPASOK SA GAMBINO CRIME FAMILY SI GOTTI NOONG KABATAAN NIYA
Sanggano si John Gotti.
Sa organisadong krimen lang pwede ang mga katangian niya.
Kaya napasok siya sa nag-iisang negosyo
kung saan magagamit ang kasanayan niya,
at nagsimula siyang umangat.
Nagustuhan ng mga pinuno ngf Gambino ang batang John Gotti.
Kumikita siya para sa kanila.
May reputasyon siya ng pagiging marahas,
at magaling siyang magkuwento.
May karisma siya.
May katangian siya ng isang pinuno.
MAY MAKAPANGYARIHANG MENTOR SI GOTTI
Si Aniello Dellacroce, na underboss ng pamilya Gambino,
ang naging mentor ni Gotti.
Lumaki sa kalye si Dellacroce.
Isa siyang tao na pwedeng tingalain ni Gotti,
Tinuruan ni Dellacroce si Gotti na dapat maging maganit, maging malakas,
at dapat di magpabastos.
Di ito diplomasya.
Tungol ito sa pagkakaroon ng kamay na bakal.
PUMATAY SI GOTTI PARA UMANGAT
Noong 1973, dinukot ang pamangkin ng boss na si Carlo Gambino.
Ang suspek? Ang Irish-American gangster, si Jimmy McBratney.
Nagdesisyon ang pamilya Gambino
na kailangang tapusin ang mga taong responsable dito.
Si Gotti ang naatasa na pumatay kay Jimmy McBratney
Kaya siya ang nahatulan ng manslaughter, at nakulong ata siya ng apat na taon.
Pagbalik niya, siyempre mapagkakatiwalaan siya.
Pumatay siya, at opisyal na mafia na siya.
Matagumpay na si Gotti, isang tunay na mafia na,
pero gusto niyang maging boss, at ang plano niya para mangyari 'yon
ay ang di pagsunod sa playbook sa simula pa lang.
TAKTIKA GALANGIN ANG HIERARCHY
Anumang organisasyon na gusto mong pamunuan,
kailangan mong igalang ang istruktura nito.
Lalo na sa Italian Mafia,
na kilala rin bilang Cosa Nostra.
Kailangang sundin ang tuntunin ng Cosa Nostra.
Di iyo ito.
Di akin ito.
Atin ito, bilang pamilya.
At sa pamilyang ito, dapat alam ng lahat ang lugar nila.
Sa Cosa Nostra, may pagkakasunod-sunod.
Sa taas, ang boss.
Sa ilalim niya, may underboss. Tapos may consigliere.
Siya ang tagapayo.
Tapos may mga kapitan.
Sila ang mid-level na managers.
Tapos may mga sundalo, 'yong mga ipinasok na.
Tapos may associates. Di pa sila ipinapasok bilang miyembro,
pero sila ay nakaktrabaho at nakakatulong sa mob.
At pag sinunod ito ng lahat,
magiging maayos ang takbo ng organisasyon.
Pero kapag street fighter ka gaya ni John Gotti,
na nais mapasok ang tuktok, pwedeng maging mahirap ang makisama.
Gusto niya ang pamamaraan niya.
Ang batas niya lang ang mahalaga at wala nang iba pa.
Sa kalagitnaan ng 1980s, si Paul Castellano ang boss ng Gambino.
Ang pangkat niya ang white-collar na pangkat sa pamilya.
Kumikita sila mula sa fraud.
Gumamit sila ng mga unyon at mga sopistikadong paraan,
at di masyadong marahas.
Kumplikado ang relasyon ni Gotti sa boss
at higit pa ito sa simpleng di pagkakaintindihan.
May kautusan si Castellano, "Bawal ang droga."
Sinumang nagbebenta ng droga ay papatayin.
Bilang tapat na kapitan, dapat siguraduhin na nasusunod ang utos ng boss.
Pero di ganoon katapat si Gotti.
Ang kapatid ni Gotti na si Gene at kaibigang si Angelo Ruggiero,
ay nasangkot sa kaso ng heroin.
Di 'yon magandang tingnan.
Nagpasya si Gotti, "Kailangan kong pangunahan ito."
Pag di ko siya pinatay, papatayin niya ang kapatid ko at kaibigan ko.
Baka patayin niya rin ako.
Pagdating sa pag-target sa royalty ng mob,
di ka pwedeng kumilos mag-isa, at mahigpit ang patakaran ang Cosa Nostra.
Sa American Mafia,
di mo pwedeng patayin ang miyembro ng pamilya mo
nang walang permiso mula sa boss.
Di mo pwedeng patayin ang miyembro ng ibang pamilya
nang walang permiso ng amo mo at ng amo ng kabilang pamilya.
At kung gusto mong patayin ang boss mo, good luck.
Kailangan mo ng permiso ng Komisyon.
Sila ang board of directors ng Mafia.
Malinaw ang mga patakaran.
Kailangang dumaan ni Gotti sa tamang paraan,
pero nagdesisyon siyang lumihis.
Sabi niya, "Gawin mo na. Bahala na."
Alam naming di kami makakakuha ng permiso.
Pinoprotektahan ng mga boss ang isa't isa,
kaya bumuo kami ng alyansa na tinawag naming The Fist.
Bale, lima kami, at walang kumukontra.
Oras at lugar na lang.
Kasagsagan ng pamimili para sa pasko sa Midtown, Manhattan noon.
At hinihintay ni John Gotti at Sammy Gravano ang biktima nila.
Si Paul Castellano at ang underboss niyang si Tommy Bilotti.
Nakakuha ng tip si Sammy
na magkikita ang mga pinuno ng Gambino ng alas singko sa Sparks Steakhouse.
At sabi ko, "Perpekto ito."
Alam namin kung saan.
Alam namin kung anong oras.
Kaya naming gawin.
Sabi ko kay John, "Medyo huli sila."
"Ano kaya ang nangyayari?"
Pagkasabi ko no'n, mga apat, limang talampakan mula sa akin,
huminto ang kotse nila sa traffic light.
Sabi ko kay John na nasa tabi namin sila.
Mabuti na lang at di sila napansin.
Sinabihan na nila ang hitmen ni Gotti.
Papalapit na si Castellano.
At nang huminto ang kotse ng boss sa valet,
ginawa ng mga assassin ang plano ni Gotti.
At napakaganda ng plano.
Walang ibang nasaktan.
Daan-daang tao ang nakakita nito at may mga saksi.
"Ano'ng hitsura nila?" Di nila alam.
Ang nakita lang nila ay ang mga sumbrero, mga jacket, at mga taong binabaril.
Ilang araw lang, nagbunga ang power play ni John Gotti.
Siya na ang bagong boss ng pamilyang Gambino.
Ano'ng problema?
Alam niyang labag sa patakaran ang ginagawa niya.
Walang duda.
At naging target si John Gotti dahil sa walang pahintulot na pagpatay.
Kinabukasan, lumabas siya. Umaarte na parang, "Ako na ang hari."
Nakuha ng pagpatay ang atensyon ng pulis.
Di lang sa 'yo. Apektado ang lahat.
Pag tumitindi ang atensyon,
may trick ang ating playbook para bumaba ang tensyon,
na, natural, di papansinin ni Gotti
kahit kaunti.
TAKTIKA WAG MAGPAPANSIN
Bilang mob boss, di mo kaibigan ang spotlight.
Ang mga matalinong mobster ay ayaw ng atensyon
mula sa kapulisan, sa media, sa publiko.
Alam nilang ilegal ang ginagawa nila,
at makakasama ang atensyon sa layunin nila
na kumita ng pera.
Ipapakita ko kung paano ito ginagawa.
Si Santo Trafficante Junior na Florida mob boss
ay tinawag na "Silent Don" dahil sa low-key na pamumuhay,
sa kabila ng posisyon niya sa U.S. at Cuba
at sinasabing kinuha siya g CIA para patayin si Fidel Castro.
Ang Sicilian mob boss na si Bernardo Provenzano
ay nakaiwas sa pagkakahuli sa loob ng 40 taon
sa pamamagitan ng pag-iwas sa telepono at ibang elektronikong komunikasyon.
Inuutusan niya ang mga lieutenant niya gamit ang nakatuping papel.
Habang ang Genovese crime boss na si Vincent "the Chin" Gigante
ay nagpanggap na may dementia sa loob ng 30 taon para umiwas sa atensyon
at naglalakad ng naka-bathrobe sa Greenwich Village
habang bumubulong sa sarili at sa mga parking meter.
Matapos ang pagpatay kay Castellano, may dahilan si Gotti para magtago.
SUmikat sa media si John. Gotti
na kahit ang mga tao sa labas ng New York na di siya kilala noon
ay alam na kung sino si John Gotti.
Pero sa halip na sundin ang playbook at magtago,
nagpasya si Gotti na gawin ang kabaligtaran.
Pero nagpasya si John Gotti, "Kailangan kong ipakitang boss ako."
Kaya nagbago siya.
Nagbago ang pananamit niya, at nagbago ang ugali niya.
Sa loob ng ilang buwan, mas titindi pa ang profile ni Gotti
sa simula ng una sa tatlong pampublikong paglilitis niya.
Ang isang ito ay isang pasabog mula sa nakaraan.
Isang taon bago siya maging boss,
si John Gotti ay isa lang kapitan ng Gambino na gustong tumambay
sa paboritong bar ng pamilya
nang bigla siyang magambala.
Ang tagagawa ng ref na si Romual Piecyk ay galit na galit.
Di niya alam kung sino'ng binangga niya, at pinatatabi sila.
Tumanggi sila.
At tiniyak nilang alam niya na pinagbigyan lang nila siya.
Tumakbo si Piecyk sa pulis.
Isa itong walang kwentang pag-atake. Para itong bayolenteng pag-atake sa kalye.
Pero sa pagayyabang ni Gotti sa bagong posisyon niya,
sabik na sabik ang awtoridad na pabagsakin siya
sa ayaw at sa gusto ni Mr. Piecyk.
Kailangan lang niyang buksan ang diyaryo at makikita niya
na ang pinuno ng pinakakilala
at marahas na pamilya sa organisadong krimen sa bansa
ang paksa ng reklamo niya.
Habang binubuo ng prosecutors ang kaso, sinisiguro ng bagong mob boss
nabigyan din ng atensyon si Piecyk at ang pamilya niya.
Di ipinaguutos ni Gotti na patayin siya.
Gusto lang niyang umalis siya.
Sa loob ng punong korte,
hinihintay ni Gotti at mga abogado niya ang paglilitis,
pero di nagpakita si Piecyk.
Nag-iskedyul siya ng elective surgery.
Ipinagpaliban lang nito ang di maiiwasan.
Pero nang tumestigo na si Piecyk, parang wala siyang maalala.
Kung sinabi ko doon na ito si Mr. Gotti at ito si Mr. Colletta,
sinaktan nila ako at ninakawan…
Di ako sigurado.
Ibinasura ng hukom ang kaso,
na nagdulot ng mas maraming headlines tungkol sa pagkakaligtas ni Gotti.
Gaya ng inaasahan,
walang natutunan si Gotti mga nangyari.
Halimbawa 'yon ng,
"Uy, panalo itong pagiging celebrity."
"Tingnan mo siya."
"Ni wala akong ginawa." Nalimutan niya.
Pero pag patuloy mong di sinunod ang playbook,
wag kang umasang makakatakas ka.
Kung lalabas ka at magiging flashy,
maipapahiya mo ang kapulisan.
Kaya mas magpupursige kami.
Pero pwede ka pa ring magbalik loob sa playbook kung mag-iisip ka
at titiyaking di ito lalala.
TAKTIKA BANTAYAN ANG IYONG EGO
Sa kasaysayan, ang sobrang pagmamataas o hubris
ang naging dahilan ng pagbagsak ng maraming makapangyarihang tao.
Isang bagay na pwedeng mangyari pag naging mapagtaas ay magkamali.
Dahil kumikilos sila
sa ilalim ng maling paniniwala na walang makakahawak sa kanila.
At sa kalagitnaan ng 1980s,
mas lumalapit na sa pagbagsak si John Gotti
alam man niya o hindi.
Isang egotistical narcissist si John Gotti
na nagpapakasasa sa atensyon mula sa media
at sa publiko. At habang tumitindi ito, mas lalo siyang naghahangad.
Tinawag siyang Dapper Don.
Ang Dapper Don.
Ang tinatawag na Dapper Don, John Gotti.
Sinumang tumawag sa kanyang Dapper Don ay dapat lumapit at kinausap siya.
Ang reporter… Baka binayaran niya pa ito ng 100,000 dolyar para doon.
Gusto niya ang ganoon.
Di mo pwedeng imbentuhin ang ganoon.
Nagpapaayos siya lagi ng buhok,
pinapapunta niya ang mga barbero sa club,
at gugupitan nila siya at nanginginig sila sa takot.
May taste siya.
Gusto niyang perpekto ang buhok niya.
Nagpaparada siya sa harap ng mga kamera.
Naging celebrity siya, isang "front page of the tabloid" na tao.
Pero ang di makontrol na ego ni Gotti ay naging sanhi ng problema.
Inilipat ni Gotti ang headquarters niya
mula sa Bergin Hunt at Fish Club sa Queens patungo sa Ravenite,
at ito ang ancestral home ng Gambino
sa Little Italy, sa Lower Manhattan.
Malinaw ang pag-angat niya. Nasa Manhattan na siya.
Wala ka na sa Queens. Nasa lungsod ka.
Kailangang pumunta ng mga tao doon para makausap si Gotti.
Nasa labas ang FBI, kumukuha ng litrato.
Ayos ba 'yon? Di maganda 'yan.
Isiniwalat niya ang buong Mafia.
Isang lihim na kapatiran.
Ano sa tingin n'yo ang reaksyon ng ibang pinuno ng Mafia?
Di nila nagustuhan ang pagiging maingay ni Gotti
na nagdadala ng atensyon sa kanya at sa pamilya.
At aayusin nila ito sa pamamagitan ng paghiram ng technique
sa mga tulad nilang kriminal sa kabilang dako ng mundo.
Kumuha ng Sicilian mobsters ang Komisyon para patayin si Gotti.
Isang kotse ang sumabog,
di sa Middle East, pero sa tahimik na distrito ng Brooklyn.
Pero di nagtagumpay ang plano.
Pumalpak ang Sicilian mobsters.
Isang tao ang namatay,
ang 58-year-old na si Frank DeCicco na lieutenant ni John Gotti.
Maling kotse ang nilagyan nila ng bomba.
Kung di dahil sa kaunting pagkakamali,
malamang napatay na si Gotti dahil sa ego niya.
Baka di ka kasing suwerte niya.
Pero ang suwerte ng Dapper Don
ay malapit nang maubos.
GOTTI IKINULONG HABANG NAGHIHINTAY NG PAGLILITIS
Para sa masipag na boss
ang pagkakakulong ay maaring pansamantalang abala lang.
Pero kailangan mong maging mas mahusay
sa pagsunod sa playbook kumpara kay John Gotti.
TAKTIKA MANATILING KONEKTADO
Darating ang panahon sa career ng bawat boss
na kailangan mong magtrabaho mula sa malayo.
Kung papasukin mo ito, kailangan handa kang makulong,
dahil darating ang punto na mahuhuli ka.
Kaya siguraduhin mo na nagtatrabaho ka kahit nakakulong.
Tuwing nakukulong ang mob boss,
ginagawa nila ang lahat para ipagpatuloy ang trabaho mula sa kulungan.
Pero kailangan na patuloy ang pasok ng pera para patuloy pamumuno
kahit na nakakulong ka.
Walang pinalampas ang mga sumusunod na pinuno.
Noong nasa kulungan siya,
patuloy na pinatakbo ni Pablo Escobar ang kriminal na operasyon niya.
At nang malaman niya na may nakikinig sa mga tawag niya,
nagsimula siyang gumamit ng mga kalapati.
Habang nagsisilbi ng 26 life sentences,
tagumpay na ipinadukot ni Salvatore Riina ang isang 13 taong batang lalaki
para pigilan ang ama niya na magbunyag ng mga lihim ng Mafia.
Nang mabigo ang plano, pinapatay niya ang bata
at tinunaw ang katawan nito sa asido.
At para ipagpatuloy ang operasyon niya mula sa kulungan,
ang lider ng Sinaloa Cartel, na si Joaquin "El Chapo" Guzman,
ay binayaran halos lahat ng tao na nagpapatakbo ng kulungan.
Tinulungan din siya ng mga guwardiya na magpuslit ng pera, prostitutes, Viagra
at mga pinakabagong pelikula para maging komportable siya.
Wala na ang kaso ng pag-atake kay Piecky,
pero nakakulong na si John Gotti at naghihintay ng paglilitis.
Para naman sa mga federal RICO charges.
Ang RICO ang pinakamalalang kaso.
Racketeering na may impluwensiya ng korapsyon ng organisasyon
at saklaw nito ang lahat. Mahirap itong depensahan.
Ang mga palusot ay para sa mga talunan.
May negosyo kang kailangang patakbuhin.
Kakailanganin mo ng kamay na bakal at tamang pagdedesisyon.
Di mabubuting tao ang mga nasa mafia.
Karamihan ay may sariling agenda.
Pag hawak ng isang tao ang tiwala ng boss, makukuha niya kahit ano, at problema 'yon.
Para manatiling konektado sa kulungan, umaasa si Gotti sa maliit na grupo.
Ang pinakapinagkakatiwalaan niya, si Angelo "Quack Quack" Ruggiero,
na kilala sa mala-bibe niyang paglalakad at kadaldalan.
Pumunta si Angelo kay Gotti na may dalang balita
na ang isa pang capo, si Robert "DiB" DiBernardo,
ang di mapapantayang hari ng porn ng underworld,
ay sinisiraan ang boss.
Isa kang tunay na hangal
kung sinisiraan mo ang boss mo nang nakatalikod.
Hawak niya ang buhay mo.
Sapat na ang narinig ni Gotti. Kailangang patayin si DiB.
Pag-uwi, tinawagan ni Quack Quack si Sammy Gravano para sa utos.
Inimbita ni Sammy si DiB sa opisina niya para sa construction projects.
Nang dumating si DiB, nagpakuha si Sammy ng kape.
Senyales 'yon.
At iyon na ang katapusan ng hari ng porn.
Bagama't karaniwang ginagawa ang pagpatay nang dahan-dahan,
iba ang isang ito.
Hindi dapat iyon nangyari. Ayos na tao si DiB.
Kumikita siya nang malaki, at maraming may gusto sa kanya.
Bakit siya pinapatay? Ano'ng ginawa niya?
Kalaunan, malalaman ni Sammy Gravano ang kasagutan.
Bago ginawa ni Angelo ang kwento tungkol kay DiB,
nanghiram siya ng $250,000 sa kanya.
Nang mamatay siya, nawala na ang utang niya.
Di niya siniraan si John.
Nawalan ako ng gana dahil sa nangyari. Mabuti siyang kaibigan.
Mahirap na buhay iyon.
Nabubuo ang di pagkakaunawaan…
at nabubuo ang kawalan ng tiwala kapag nangyari iyon.
Ngayon, kinukuwestiyon ka na ng mga tauhan mo at nag-aalala sila.
Alam mo? Ano, ako na ba ang kasunod?
'Yan ang nangyayari pag di ka nakatuon.
May crew ka ng mamatay-tao, na nawawalan ng tiwala sa 'yo.
Pero di pa 'yon ang pinakamalaking pagkakamali ni Gotti
dahil sa paglihis niya sa pinakamahalagang utos ng playbook.
TAKTIKA WAG KANG MAGSASALITA
Ang code sa American Mafia ay katahimikan.
Wag mong ikuwento ang mga pagpatay.
Wala kang sasabihin sa phone mo. Wag magsalita indoors at sa kotse mo.
Lahat ay tungkol sa pagtahimik.
Tinatawag ng Mafia ang code na ito na Omerta.
Kapag nanumpa ka ng Omerta,
sumusumpa kang di mo aaminin ang tungkol sa buhay na 'yon
at di kailanman ipagkakanulo iyon. 'Yan ang sumpa.
Sinasabi ko sa 'yo na wala akong alam…
Ang pagbasag ng mafioso sa Omerta ay katumbas ng pagtataksil sa pamilya mo.
Lahat ng alam at mahal mo.
Pero para kay John Gotti, di niya kayang manahimik.
Kahit habang nililitis ang kaso niya ng RICO.
Pumunta siya sa korte kinabukasan. Mayabang siya. Nakangiti. Kumakaway siya.
Alam niyang di siya makukulong.
Nagsimula siyang pumusta.
"Pupusta ako sa inyo, mananalo ako sa kasong ito o sa kasong 'yon,"
dahil alam niyang nakuha na ang jurors.
Tama siya.
Ang sinasabi nilang boss ng pinakamakapangyarihang Mafia sa bansa
ay napatunayang di nagkasala sa racketeering at conspiracy.
Sa bawat pagpapawalang-sala, mas naging maalamat ang Teflon Don.
Nagsimula siyang mag-imbita ng mga tao sa paglilitis niya. Mga artista.
Lalo itong nagdulot ng kasikatan. Naging lehitimo siya.
At bumabaligtad ang kuwento laban sa gobyerno
at inosente si John Gotti
na nagtatrabaho sa plumbing company.
At ayaw nila sa kanya dahil nakikita siya ng publiko.
Naiinggit ang gobyerno sa kanya dahil nananalo siya.
Ang paghihiganti ay paghihiganti. Di mahalaga kung saan galing.
Galing man sa mabuti o masama,
sa huli, mahuhuli ka nila.
Mukhang magandang oras para pababain ang tensyon,
pero di ganoon si John Gotti, di ba?
Malayang nakikipag-usap si Gotti sa mga miyembro,
mga pinuni ng pamilya Gambino, tungkol sa mga gawain nilang kriminal.
Pinag-uusapan nila ang istruktura ng Costa Nostra, mga dating pagpatay,
mga taong iniisip niyang ipatira.
Na-record ng FBI ang mga usapan sa apartment na ginagamit ni Gotti.
Akala niya ligtas ang apartment,
pero hindi.
Kung tumigil lang siya at nag-isip,
sasabihin niya, "Nasa panganib ako rito."
"Mapapabagsaka ko nito."
"At babagsak kasama ko ang buong pamilya."
Tuwing may partner na di sang-ayon sa amin, pinapatay namin.
Pupunta ka sa boss, at papatayin niya 'to.
Sabihin mo sa gagong 'to, ako, ako, si John Gotti, ay pupugutan ka. Gago ka.
Salamat sa malawakang pag-wiretap at iba pang pagmamatyag,
nakakalap ng sapat na ebidensya ang FBI at federal prosecutors
para kasuhan sina John Gotti, Sammy the Bull, at Frank LoCascio
ng mga kaso ng RICO.
Ngayon, kailangan na lang nilang tapusin.
Noong December 11, 1990, nakita ng mga ahente sina Gotti, Gravano,
at ibang mga sundalo ng Gambino sa Ravenite para magpulong.
Pumasok sila na handa para sa isang sagupaan
pero mainit na pagtanggap ang nakuha nila.
Di nag-aalala si Gotti.
Dahil siya ang Teflon Don.
Pagkatapos uminom, umalis si Gotti.
Sigurado siya na ayos lang lahat,
hanggang sabihin ng agent,
"Di ka dapat dumaldal sa apartment ng babaeng 'yon."
Naintindihan na siguro niya na nasa panganib siya.
Alam niyang nagkamali siya nang malala.
Dahil nilabag na niya ang pinakasagradong batas ng Mafia,
hahantong pa sa isang malaking karma ang kadaldalan ni Gotti.
Narinig sa wiretaps ang pagpuna ni John Gotti kay Gravano.
Nag-aalala siya na si Gravano ay nagiging mas makapangyarihan,
at lumalaki ang impluwensiya niya na ayaw ni Gotti.
Tingin ni Gravano ay isa itong paninira ni Gotti.
Di naman niya ito sinusuplong, pero iyon ang nangyayari kung may nakikinig.
Di mo kailangang tawaging daga si John Gotti, pero kalokohan 'yon.
Nasaktan ako.
Malapit kami sa isa't isa.
Magkasama kami sa digmaan, kinuha ang pamilya.
May mga pinatay.
Pumatay ako para sa 'yo.
Trinabaho ang mga kaso para sa 'yo.
Sabi ko, "Lintik na Mafia. Lintik na John Gotti."
At nakipag-ugnayan ako sa gobyerno para lumipat ng panig.
Ang katapatan ko ay di sa kanya o sa Mafia.
Para sa akin, wala na ang code.
Wala na. Tapos na.
Salamat sa testimonya ni Sammy,
pinagbayaran ni John Gotti ang di pagsunod sa playbook
at pagiging rogue.
Nagawa na ng feds.
Pinabagsak nila ang pinakakilalang boss ng Mafia kasunod ni Al Capone.
Nahatulan sa mga kaso ng pagpatay, pagsusugal at racketeering
ang maluho at flamboyant na si John Gotti.
Sa huli, nakuha ni Gotti ang atensyong gusto niya.
Mabuti siyang tao.
-Paano ang mga taong pinatay niya? -Anong pagpatay?
Tingin ko kinatawan ni John Gotti ang inis ng mga tao sa gobyerno.
Kung paanong ang gobyerno ay laging minamaliit ka.
At nilalabanan ni John Gotti ang gobyerno.
Pero ang gantimpala ng Dapper Don sa paggawa ng mga bagay sa paraan niya
ay paghahari na tumagal ng anim na taon
at malungkot na kamatayan sa kulungan dahil sa kanser sa lalamunan.
Si Gotti ay isang halimbawa kung paano hindi maging mob boss.
Kung gusto mong sumikat mag-artista ka o kahit anong gusto mo,
pero wag kang maging mob boss.
Ngayong nakita mo na ang maling landas sa pagbuo ng isang criminal career,
ituon ulit natin ang atensyon sa tamang landas.
Ipapakita sa susunod na kabanata kung paanong ang disiplina
at tamang prayoridad ay mapapanatili ang kapangyarihan
at kalayaan mo sa mahabang panahon.
Walang nakagawa nito na kasing galing
ng ginawa ng maalamat na mob boss ng Boston, si Whitey Bulger,
na napakatindi ng pagtuon sa detalye
at nagawang maglaho nang matagal na panahon.
Tagapagsalin ng Subtitle: Rexie Q.